# Dire Straits

### Z Wikipédie

Frontman skupiny Mark Knopfler

Dire Straits boli britská rocková skupina, sformovaná v roku 1977 frontmanom Markom Knopflerom (gitara a spev), jeho bratom Davidom Knopflerom (gitara), Johnom Illsleym (basgitara) a Pickom Withersom (bicie) a vedená Edom Bicknellom. Hoci bola skupina utvorená v časoch, kedy vládol punk rock, Dire Straits tvorili podľa zásad „tradičného“ rocku, i keď s okliešteným zvukom, ktorý bol príťažlivý pre poslucháčov presýtených nadmernou produkciou „štadiónového rocku“. O Markovi Knopflerovi sa v časoch začiatku skupiny hovorilo, že žiadal manažérov krčiem, aby znížili výkon zosilňovačov tak, aby sa zákazníci mohli medzi sebou rozprávať, aj keď skupina hrala. Napriek tomuto skromnému prístupu k rock and rollu sa Dire Straits stali veľmi populárnymi. Vďaka ich jedinečnej technike a štýlu sú pokladaní za jednu z najlepších skupín vo svojom žánri.

Ich najznámejšie pesničky sú „Sultans of Swing“, „Romeo and Juliet“, „Money for Nothing“, „Tunnel of Love“, „Walk of Life“ a „Brothers in Arms“.

## [úprava] História

Dire Straits nahrali a vydali svoj prvý samostatný album s rovnomenným názvom v 1978, ktorý síce nevyvolal veľký ohlas, ale singel „Sultans of Swing“, vydaný o päť mesiacov neskôr sa stal nečakane hitom a predaj albumu vzrástol. Čoskoro ho nasledoval druhý album Communiqué. Oba albumy sú charakterizované prirodzeným zvukom. Tretí album Making Movies predstavil klaviristu Roya Bittana (zo skupiny Bruca Springsteena) a naznačil posun ku komplexnejším aranžmá a produkcii, ktoré už pokračovali počas ich celej karéry. V 1985 vydaný album Brothers in Arms sa stal medzinárodným hitom a podnietil produkciu niekoľkých singlov vrátane hitu „Money for Nothing“, ktorý bol prvým videoklipom čo vysielaným na MTV v Británii.

Komerčnému úspechu Brothers in Arms veľmi pomohlo aj to, že to bol prvý plne digitálne nahraný a produkovaný album dostupný na (vtedy) novom formáte CD, čo pre užívateľov novej technológie z neho robilo „povinný“ album vo veľmi obmedzenej škále hudby vtedy dostupnej na CD. Navyše nový formát sa ponúkol vynikajúcí priestor na prezentáciu Knopflerových precíznych produkčných schopností z predchádzajúcich albumov, čo viedlo mnohých priaznivcov ku kúpe všetkých ich nahrávok. Vďaka tomu spolu s úspešným vystúpením na Live Aid sa Dire Straits stali najpredávnejšou skupinou sveta v polovici osemdesiatych rokov. Popularita skupiny prekročila hranice Spojeného kráľovstva a USA: v mnohých častiach sveta ako India, Juhovýchodná Ázia a Afrika, sa Dire Straits stali jednou z dobre známych a obdivovaných skupín.

Aj keď už po úspechu „Sultans of Swing“ malo Dire Straits slušnú základňu fanúšikov, mnohí ľudia poukazujú na to, že až vystúpenie na Live Aid s pesničkou „Money For Nothing“ bol zlomový moment v kariére Dire Straits. Bol to zriedkavý čas, keď Dire Straits hrali túto pesničku spolu so Stingom. Toto predstavenie bolo to považované za zlatý kliniec Live Aid a odštartovalo medzinárodný úspech piesne a skupiny. Po tomto úspechu nasledovalo dlhé obdobie nečinnosti. Počas nasledujúcich šiestich rokov vydali len zbierku hitov a jednu živú nahrávku. Posledný štúdiový album skupiny On Every Street bol vydaný v 1991, vyvolal zmiešané ohlasy kritikov a mal primeraný úspech. Mark Knopfler sa neskôr začal venovať sólovým projektom a soundtrackom k filmom. Členovia Dire Straits sa rozhodli skupinu v 1995 po vydaní Live at the BBC rozpustiť a všetkých deväť sa vydalo na sólovú dráhu.

Zloženie skupiny sa počas rokov menilo. Stálymi členmi boli len Mark Knopfler a John Illsley. Knopfler zostal základnou hybnou silou skupiny a napísal väčšinu jej piesní. Najlepší z albumov Sultans of Swing obsahoval len dva piesne, nezložil Knopfler sám: „Money for Nothing,“ zloženú spolu so Stingom, a „Tunnel of Love“, ktorá obsahovala inštrumentálne časti založené na hudbe z muzikáluCarousel. V pesničke „The Bug“ z On Every Street spieva Vince Gill, ktorý neprijal pozvanie na pridanie sa ku kapele nastálo.

## [úprava] Členovia Dire Straits

- Mark Knopfler - spev, gitara
- John Illsley - basgitara, spev
- David Knopfler - gitara, klávesy (1977-1980)
- Pick Withers - bicie (1977-1982)
- Alan Clark - klávesy (1980-do konca)
- Hal Lindes - guitara (1980-1985)
- Terry Williams - bicie (1982-1988)
- Guy Fletcher - klávesy (1984-do konca)
- Jack Sonni - guitara (1985-1986)

## [úprava] Diskografia

### [úprava] Hlavné albumu

- 1978 Dire Straits (predaj v USA: 2 mil.)
- 1979 Communiqué (predaj v USA: 0,5 mil.)
- 1980 Making Movies (predaj v USA: 1 mil.)
- 1982 Love Over Gold (predaj v USA: 0.5 mil.)
- 1983 ExtendedancEPlay
- 1985 Brothers in Arms (predaj v USA: 9 mil., predaj vo svete: 25 mil.)
- 1991 On Every Street (predaj v USA: 1 mil.)

### [úprava] Živé nahrávky

- 1984 Alchemy (predaj v USA: 0.5mil.) (naživo v Londýne)
- 1993 On The Night
- 1995 Live at the BBC

### [úprava] Zbierky

- 1988 Money for Nothing (predaj v USA: 1 mil.)
- 1998 Sultans of Swing: The Very Best of Dire Straits (aj na DVD)
- 2005 The Best of Dire Straits & Mark Knopfler: Private Investigations

### [úprava] Najúspešnejšie single

- "Sultans of Swing" (1979) #8 UK; #4 US
- "Lady Writer" (1979) #51 UK
- "Romeo and Juliet" (1981) #8 UK
- "Skateaway" (1981) #37 UK
- "Private Investigations" (1982) #2 UK
- "Twisting by the Pool" (1983) #14 UK
- "So Far Away" (1985) #20 UK; #19 US
- "Money for Nothing" (1985) #1 UK; #2 US
- "Brothers in Arms" (1985) #16 UK
- "Walk of Life" (1986) #2 UK; #7 US
- "Your Latest Trick" (1986) #26 UK
- "Calling Elvis" (1991) #21 UK
- "Encores EP" (1993) #31 UK

## [úprava] Pozri

- Mark Knopfler

## [úprava] Externé odkazy

- Mark Knopfler's official website
- David Knopfler's official website
- Hal Lindes' official website
- Guy Fletcher's official website
- Terry Williams' Tawe Delta Blues Cafe
- Mark Knopfler's authorized biography, retracing much of the band's life
- German unofficial website
- Dutch unofficial website
- Spanish unofficial website
- Dire Straits Lyrics

Zdroj: "http://sk.wikipedia.org../../../d/i/r/Dire_Straits_4b15.html"

Kategórie: Dire Straits | Britské hudobné skupiny | Rockové hudobné skupiny

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Български
- Català
- Česky
- Dansk
- Deutsch
- English
- Español
- Suomi
- Français
- Galego
- עברית
- Hrvatski
- Magyar
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Shqip
- Svenska
- Türkçe
- Українська
- Tiếng Việt
- 中文
- Bân-lâm-gú